CELEX: 31983R1485
Language: el
Date: 1983-06-08
Title: Κανονισμός (ΕΟΚ) αριθ. 1485/83 της Επιτροπής της 8ης Ιουνίου 1983 για την παροχή άδειας αποθεματοποίησης σε άλλο Κράτος μέλος του βουτύρου που έχει αγορασθεί σύμφωνα με τις διατάξεις του κανονισμού (ΕΟΚ) αριθ. 685/69

Avis juridique important

|

31983R1485

Κανονισμός (ΕΟΚ) αριθ. 1485/83 της Επιτροπής της 8ης Ιουνίου 1983 για την παροχή άδειας αποθεματοποίησης σε άλλο Κράτος μέλος του βουτύρου που έχει αγορασθεί σύμφωνα με τις διατάξεις του κανονισμού (ΕΟΚ) αριθ. 685/69  

Επίσημη Εφημερίδα αριθ. L 151 της 09/06/1983 σ. 0035 - 0036

***** ΚΑΝΟΝΙΣΜΟΣ (ΕΟΚ) αριθ. 1485/83 ΤΗΣ ΕΠΙΤΡΟΠΗΣ  της 8ης Ιουνίου 1983  για την παροχή άδειας αποθεματοποίησης σε άλλο Κράτος μέλος του βουτύρου που έχει αγορασθεί σύμφωνα με τις διατάξεις του κανονισμού (ΕΟΚ) αριθ. 685/69  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1055/77 του Συμβουλίου της 17ης Μαΐου 1977 περί αποθεματοποιήσεως και διακινήσεως των προϊόντων που αγοράζονται από οργανισμό παρεμβάσεως (1), και ιδίως τα άρθρα 1 και 4,  Εκτιμώντας:  ότι ο κανονισμός (ΕΟΚ) αριθ. 1722/77 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 3476/80 (3), θέσπισε τις κοινές λεπτομέρειες εφαρμογής του κανονισμού (ΕΟΚ) αριθ. 1055/77· ότι ο κανονισμός (ΕΟΚ) αριθ. 1722/77 ισχύει για την αποθεματοποίηση και τη διακίνηση βουτύρου που αγοράζεται από οργανισμό παρέμβασης·  ότι η σημερινή κατάσταση της αγοράς βουτύρου χαρακτηρίζεται από πολύ σημαντική αύξηση των ποσοτήτων που αγοράζουν οι οργανισμοί παρέμβασης· ότι πρέπει να παρασχεθεί η άδεια στους οργανισμούς παρέμβασης ορισμένων Κρατών μελών, όταν εξαντλούνται οι δυνατότητες αποθεματοποίησης σε αυτά τα Κράτη μέλη, να μεταφέρουν και να αποθεματοποιούν σε άλλα Κράτη μέλη τις ποσότητες βουτύρου που αγόρασαν σύμφωνα με τις διατάξεις του κανονισμού (ΕΟΚ) αριθ. 685/69 της Επιτροπής της 14ης Απριλίου 1969 περί λεπτομερειών εφαρμογής των παρεμβάσεων στην αγορά βουτύρου και της κρέμας γάλακτος (4), όπως τροποποιήθηκε τελευταία από τον κανονισμό (ΕΟΚ) αριθ. 714/83 (5)·  ότι το άρθρο 6 παράγραφος 1 του κανονισμού (ΕΟΚ) αριθ. 685/69 προβλέπει ότι το βούτυρο υποβάλλεται σε δοκιμαστική περίοδο αποθεματοποίησης δύο μηνών· ότι φαίνεται σκόπιμο, για να επιτευχθεί καλή διαχείριση, να μεταφέρεται μόνο το βούτυρο που πληροί τους όρους που αναφέρονται στο εν λόγω άρθρο·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Παρέχεται η άδεια στους οργανισμούς παρέμβασης των Κρατών μελών που αναφέρονται στο παράρτημα, κατά τη γαλακτοκομική περίοδο 1983/84 να μεταφέρουν και να αποθεματοποιούν έξω από την επικράτεια στην οποία ανήκουν, για τις ποσόσητες και στους προορισμούς που αναφέρονται στο παράρτημα, το βούτυρο για αποθεματοποίηση που αγόρασαν σύμφωνα με τον τίτλο Ι του κανονισμού (ΕΟΚ) αριθ. 685/69.  2. Η μεταφορά που αναφέρεται στην παράγραφο 1 πρέπει να έχει τελειώσει το αργότερο στις ημερομηνίες που αναφέρονται στο παράρτημα.  3. Οι οργανισμοί παρέμβασης που αναφέρονται στην παράγραφο 1 πληροφορούν τον οργανισμό παρέμβασης του Κράτους μέλους, στην επικράτεια του οποίου πραγματοποιείται η αποθεματοποίηση, σχετικά με τον τόπο και την κατάσταση των αποθεμάτων τους στην επικράτεια αυτή, καθώς και σχετικά με ενδεχόμενες διακινήσεις.  Άρθρο 2  1. Οι διατάξεις που αναφέρονται στο άρθρο 1 ισχύουν μόνο για το βούτυρο του οποίου η διάρκεια αποθεματοποίησης στο Κράτος μέλος όπου ανήκει ο οργανισμός παρέμβασης υπερβαίνει τη δοκιμαστική περίοδο που αναφέρεται στο άρθρο 6 παράγραφος 1 του κανονισμού (ΕΟΚ) αριθ. 685/69.  2. Ο κανονισμός (ΕΟΚ) αριθ. 1722/77 εφαρμόζεται για τις μεταφορές που αναφέρονται στο άρθρο 1.  Άρθρο 3  Τα Κράτη μέλη εξακριβώνουν ότι τα πρόσθετα έξοδα που προκύπτουν από τη μεταφορά, συμπεριλαμβανομένων και των εξόδων που αντιστοιχούν στην έξοδο και την επανατοποθέτηση σε ψυκτικές αποθήκες, αντιστοιχούν στους πιο ευνοϊκούς όρους, δεδομένων των συνθηκών της αγοράς.  Άρθρο 4  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 23 Μαΐου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 8 Ιουνίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 128 της 24. 5. 1977, σ. 1.  (2) ΕΕ αριθ. L 189 της 29. 7. 1977, σ. 36.  (3) ΕΕ αριθ. L 363 της 31. 12. 1980, σ. 71.  (4) ΕΕ αριθ. L 90 της 15. 4. 1969, σ. 12.  (5) ΕΕ αριθ. L 83 της 30. 3. 1983, σ. 27.  ΠΑΡΑΡΤΗΜΑ  1.2.3,4 //   //   //   // Κράτος μέλος   // Ημερομηνία που αναφέρεται  στο άρθρο 1 παράγραφος 2  // Προορισμός και ποσότητες για μεταφορά   //  1.2.3.4 //   //   // Ομοσπονδιακή Δημοκρατία  της Γερμανίας  // Βέλγιο  //   //   //   //   // 1. Γαλλία  // 30 Σεπτεμβρίου 1983  // 10 000 τόνοι  // 5 000 τόνοι  // 2. Ιρλανδία  // 30 Σεπτεμβρίου 1983  //   // 3 000 τόνοι  //   //  //   //